title: Estatutu Asturianu de Sabino A. Gendín
text: Sicasí, nun dexa de ser una muestra de que tamién n'Asturies hebo una campaña autonomista con fuercia, qu'hasta consiguió que la diputación nomare a una Comisión pa componer un estatutu oficial, formada pol propiu Rico Avello, Pérez d'Ayala, Menéndez Pidal y Teodomiro Menéndez. Amuesa esto qu'entamaba a espoxigar una conciencia política asturianista que venía desendolcándose dende'l segundu terciu'l sieglu XIX, con campañes autonomistes como la de 1897 o 1918, que desafortunadamente nun dieron en nada pero contribuyeron a formar la base de la que surdiría l'asturianismu post-transición.